Πληροφορίες για την ακίνητη ιδιοκτησία μπορούν να παρέχονται σε κάθε ενδιαφερόμενο πρόσωπο σύμφωνα με το άρθρο 51Α του περί Ακίνητης Ιδιοκτησίας (Διακατοχή, Εγγραφή και Εκτίμηση) Νόμο, Κεφ.224, αφού αιτηθεί για έκδοση Πιστοποιητικού Έρευνας.  Πρόσωπα που έχουν το δικαίωμα να υποβάλλουν αίτηση είναι μόνο ο ιδιοκτήτης του ακινήτου ή ο πληρεξούσιος αντιπρόσωπός του ή ο δικηγόρος του. Για να είναι διαθέσιμη η συγκεκριμένη υπηρεσία στον λογαριασμό / προφίλ του ενδιαφερόμενου προσώπου θα πρέπει o χρήστης (φυσικό/νομικό πρόσωπο) να είναι εξουσιοδοτημένος (Ερώτηση 3). Στην περίπτωση που το Πιστοποιητικό Έρευνας υποβάλλεται ηλεκτρονικά από τον  Πληρεξούσιο Αντιπρόσωπο του ιδιοκτήτη (π.χ. το δικηγόρο του), θα πρέπει ο Πληρεξούσιος Αντιπρόσωπος να έχει ήδη Γενικό Πληρεξούσιο Έγγραφο κατατεθειμένο σε Επαρχιακό Κτηματολογικό Γραφείο. Ο Πληρεξούσιος Αντιπρόσωπος θα πρέπει να είναι εξουσιοδοτημένος χρήστης (Ερώτηση 3) της Πύλης. Υπάρχουν διάφορα είδη Πιστοποιητικών Έρευνας Ακίνητης Ιδιοκτησίας διαθέσιμα μέσω της Διαδικτυακής Πύλης του Κτηματολογίου (Πίνακας Εργασιών).  Το κόστος διαφέρει από το είδος του Πιστοποιητικού Έρευνας. Στη Διαδικτυακή Πύλη υπάρχει αναρτημένος ο «Πίνακας Τελών και Δικαιωμάτων» ο οποίος περιλαμβάνει τις τιμές των υπηρεσιών γενικά που προσφέρει το Τμήμα Κτηματολογίου και Χωρομετρίας. Με την υποβολή της αίτησης, το Πιστοποιητικό ετοιμάζεται σε ανεπίσημη “PDF” μορφή και ο χρήστης μπορεί, αφού εντοπίσει την αίτηση, την οποία έχει υποβάλει (από τον κατάλογο «Οι Αιτήσεις μου»), την επιλέγει και στη συνέχεια μπορεί να κατεβάσει το Ανεπίσημο Πιστοποιητικό, σε μορφή PDF, μέσα από την καρτέλα «Λήψεις» . Να σημειωθεί ότι ο χρήστης μπορεί να επιλέξει και από την Πύλη «Αριάδνη» το Πιστοποιητικό Έρευνας που επιθυμεί να υποβάλει, στην κατηγορία «Γη και Κατοικία», στον «Κατάλογο η-υπηρεσιών».